CELEX: 32015R1394
Language: sl
Date: 2015-08-13 00:00:00
Title: Izvedbena uredba Komisije (EU) 2015/1394 z dne 13. avgusta 2015 o spremembi Uredbe (EU) št. 470/2014, kakor je bila spremenjena z Uredbo (EU) 2015/588, o uvedbi dokončne protidampinške dajatve in o dokončnem pobiranju začasne dajatve, uvedene na uvoz solarnega stekla s poreklom iz Ljudske republike Kitajske, po ponovni preiskavi za ugotavljanje absorpcije v skladu s členom 12 Uredbe Sveta (ES) št. 1225/2009

14.8.2015   
            
            
               SL
            
            
               Uradni list Evropske unije
            
            
               L 215/42
            
         IZVEDBENA UREDBA KOMISIJE (EU) 2015/1394
   z dne 13. avgusta 2015
   o spremembi Uredbe (EU) št. 470/2014, kakor je bila spremenjena z Uredbo (EU) 2015/588, o uvedbi dokončne protidampinške dajatve in o dokončnem pobiranju začasne dajatve, uvedene na uvoz solarnega stekla s poreklom iz Ljudske republike Kitajske, po ponovni preiskavi za ugotavljanje absorpcije v skladu s členom 12 Uredbe Sveta (ES) št. 1225/2009
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 12(3) Uredbe,
   ob upoštevanju naslednjega:
   A.   POSTOPEK
   
   1.   Prvotni ukrepi
   
   
               (1)
            
            
               Trenutno veljavni ukrepi („prvotni ukrepi“) so stopnje dokončne protidampinške dajatve, ki so bile uvedene z Izvedbeno uredbo Komisije (EU) št. 470/2014 (2) in znašajo od 0,4 % do 36,1 %. Člen 1(2) te uredbe je bil spremenjen z Izvedbeno uredbo Komisije (EU) 2015/588 (3). Komisija je z Izvedbeno uredbo (EU) št. 471/2014 (4) uvedla tudi stopnje izravnalnih dajatev, in sicer od 3,2 % do 17,1 %.
            
         2.   Zahtevek za ponovno preiskavo za ugotavljanje absorpcije
   
   
               (2)
            
            
               V skladu s členom 12 osnovne uredbe je bil 12. novembra 2014 vložen zahtevek za ponovno preiskavo za ugotavljanje absorpcije glede prvotnih protidampinških ukrepov. Zahtevek je vložilo združenje EU ProSun Glass („vložnik“) v imenu proizvajalcev, ki predstavljajo več kot 25 % celotne proizvodnje solarnega stekla v Uniji.
            
         
               (3)
            
            
               Vložnik je predložil zadostne informacije o tem, da so se izvozne cene po obdobju prvotne preiskave ter pred uvedbo prvotnih ukrepov in po njej znižale. To naj bi povzročilo povišanje stopnje dampinga, kar je zmanjševalo načrtovane popravljalne učinke prvotnih ukrepov. Vložnik je predložil tudi dokaze, da je uvoženo solarno steklo še naprej vstopalo v Unijo v znatnih količinah.
            
         
               (4)
            
            
               Komisija je 19. decembra 2014 v skladu s členom 12 osnovne uredbe z obvestilom, objavljenim v Uradnem listu Evropske unije, razglasila začetek ponovne preiskave za ugotavljanje absorpcije glede protidampinških ukrepov, ki se uporabljajo pri uvozu solarnega stekla s poreklom iz Ljudske republike Kitajske (LRK) (5).
            
         3.   Strani, ki jih zadeva ponovna preiskava
   
   
               (5)
            
            
               Komisija je v obvestilu o ponovnem začetku zainteresirane strani pozvala, naj se ji javijo, če želijo sodelovati v preiskavi. Poleg tega je o začetku preiskave posebej obvestila vložnika, druge znane proizvajalce Unije, znane proizvajalce izvoznike v LRK, uvoznike, trgovce, uporabnike, dobavitelje in organe LRK ter jih povabila k sodelovanju.
            
         
               (6)
            
            
               Zainteresirane strani so imele možnost, da predložijo pripombe o ponovnem začetku preiskave in zahtevajo zaslišanje pred Komisijo in/ali pooblaščencem za zaslišanje v trgovinskih postopkih. Po razkritju je ena od strani zahtevala takšno zaslišanje pred Komisijo in je 23. junija 2015 lahko predstavila svoje stališče.
            
         4.   Vzorčenje proizvajalcev izvoznikov v LRK
   
   
               (7)
            
            
               Komisija je v obvestilu o ponovnem začetku navedla, da bo morda izbrala vzorec zainteresiranih strani v skladu s členom 17 osnovne uredbe.
            
         
               (8)
            
            
               Da bi se lahko odločila, ali je vzorčenje potrebno, in da bi v tem primeru lahko izbrala vzorec, je vse proizvajalce izvoznike v LRK pozvala, naj zagotovijo informacije, določene v obvestilu o ponovnem začetku. Poleg tega je pozvala misijo Ljudske republike Kitajske pri Evropski uniji, naj opredeli morebitne preostale proizvajalce izvoznike, ki bi bili zainteresirani za sodelovanje v preiskavi, in/ali stopi v stik z njimi.
            
         
               (9)
            
            
               Pet kitajskih proizvajalcev izvoznikov ali skupin proizvajalcev izvoznikov, ki so v sedanji preiskavi predstavljali približno 70 % celotnega kitajskega izvoza v Unijo, je predložilo zahtevane informacije in se je strinjalo z vključitvijo v vzorec. Komisija je v skladu s členom 17(1) osnovne uredbe izbrala vzorec dveh skupin družb na podlagi največjega reprezentativnega obsega izvoza v Unijo, ki ga je bilo mogoče ustrezno preiskati v razpoložljivem času. Izbrani skupini družb predstavljata več kot 60 % celotnega kitajskega izvoza v Unijo in 94 % izvoza družb, ki so sodelovale v tej preiskavi.
            
         
               (10)
            
            
               V skladu s členom 17(2) osnovne uredbe so bila z vsemi znanimi zadevnimi proizvajalci izvozniki in organi zadevne države opravljena posvetovanja o izbiri vzorca. Pripomb ni bilo. Zato se je Komisija odločila ohraniti predlagani vzorec dveh skupin družb, pri čemer so bile vse zainteresirane strani ustrezno obveščene o končnem izbranem vzorcu.
            
         
               (11)
            
            
               Tako sta vzorec proizvajalcev izvoznikov solarnega stekla sestavljali naslednji skupini družb:
               
                           —
                        
                        
                           Flat Solar Glass Group Co., Ltd („Flat Glass Group“),
                        
                     
                           —
                        
                        
                           Xinyi PV Products (Anhui) Holdings („Xinyi Group“).
                        
                     
         5.   Izpolnjeni vprašalniki
   
   
               (12)
            
            
               Komisija je poslala vprašalnike izbranima skupinama kitajskih proizvajalcev izvoznikov, nepovezanim uvoznikom in uporabnikom, ki so se javili v rokih iz obvestila o ponovnem začetku.
            
         
               (13)
            
            
               Izpolnjene vprašalnike je prejela od dveh kitajskih proizvajalcev izvoznikov in treh nepovezanih uvoznikov/uporabnikov v Uniji.
            
         6.   Preveritveni obiski
   
   
               (14)
            
            
               Komisija je zbrala in preverila vse informacije, ki so bile po njenem mnenju potrebne za namen te ponovne preiskave. Preveritveni obiski iz člena 16 osnovne uredbe so bili opravljeni v prostorih naslednjih družb:
               
                           —
                        
                        
                           Flat Glass Group, Jiaxing, Zhejiang, LRK,
                        
                     
                           —
                        
                        
                           Xinyi Group, Wuhu, Anhui, LRK.
                        
                     
         7.   Razkritje
   
   
               (15)
            
            
               Vsem zainteresiranim stranem je bil poslan dokument o razkritju, ki je vseboval bistvena dejstva in premisleke, na podlagi katerih je Komisija predlagala spremembo dokončne protidampinške dajatve na solarno steklo s poreklom iz Ljudske republike Kitajske. Vse zainteresirane strani so bile seznanjene z rokom, v katerem so lahko predložile pripombe na razkritje.
            
         
               (16)
            
            
               Pripombe, ki so jih predložile zainteresirane strani, so bile obravnavane in po potrebi upoštevane.
            
         8.   Obdobje preiskave
   
   
               (17)
            
            
               Ponovna preiskava za ugotavljanje absorpcije je zajemala obdobje od 1. decembra 2013 do 30. novembra 2014. Izvozne cene med obdobjem ponovne preiskave za ugotavljanje absorpcije so se primerjale z izvoznimi cenami v obdobju prvotne preiskave, ki je privedla do uvedbe prvotnih ukrepov ter je zajemala obdobje od 1. januarja 2012 do 31. decembra 2012.
            
         B.   ZADEVNI IZDELEK IN PODOBNI IZDELEK
   
   
               (18)
            
            
               Izdelek v tej preiskavi je enak izdelku v prvotni preiskavi in je opredeljen kot solarno steklo iz kaljenega natrij-kalcijevega ravnega stekla z vsebnostjo železa, manjšo od 300 ppm, z več kot 88-odstotno prepustnostjo sončne energije (merjeno v skladu z AM 1,5 300–2 500 nm), toplotno odpornostjo do 250 °C (merjeno v skladu z EN 12150), odpornostjo na hitre temperaturne spremembe Δ 150 K (merjeno v skladu z EN 12150) in z mehansko trdnostjo 90 N/mm2 ali več (merjeno v skladu z EN 1288-3), s poreklom iz Ljudske republike Kitajske („zadevni izdelek“), ki se trenutno uvršča pod oznako KN ex 7007 19 80.
            
         
               (19)
            
            
               Preiskava je pokazala, da imajo zadevni izdelek, izdelek, ki se proizvaja in prodaja na domačem trgu LRK, izdelek, ki se proizvaja in prodaja na domačem trgu Turčije, ki je bila v prvotni preiskavi uporabljena kot primerljiva država, ter izdelek, ki ga v Uniji proizvaja in prodaja industrija Unije, enake fizikalne, kemične in tehnične lastnosti ter enako osnovno uporabo. Torej veljajo v smislu člena 1(4) osnovne uredbe za podobne izdelke.
            
         C.   UGOTOVITVE
   
   
               (20)
            
            
               Cilj ponovne preiskave za ugotavljanje absorpcije v skladu s členom 12 osnovne uredbe je določiti, ali so se od uvedbe prvotnih ukrepov izvozne cene znižale oziroma ali ni bilo zadostnega gibanja cen pri nadaljnji prodaji ali vseh nadaljnjih prodajnih cen solarnega stekla s poreklom iz LRK v Uniji. Če se sklene, da so se dajatve absorbirale, je treba izračunati novo stopnjo dampinga.
            
         1.   Znižanje izvoznih cen
   
   
               (21)
            
            
               Zadevni izdelek se je v obdobju ponovne preiskave za ugotavljanje absorpcije izvažal neposredno nepovezanim strankam v EU.
            
         
               (22)
            
            
               Komisija je za obe skupini v vzorcu primerjala cene vrst izdelkov, ki so se prodajali v obdobju ponovne preiskave za ugotavljanje absorpcije, s cenami enakih vrst izdelkov, ki so se prodajali v obdobju prvotne preiskave, ter je za obe skupini izračunala tehtano povprečno stopnjo absorpcije.
            
         
               (23)
            
            
               Med prvotno preiskavo so vzorčene družbe izvažale večinoma nepremazano solarno steklo, v določenih majhnih količinah pa tudi premazano steklo. Za povprečno razliko v prodajnih cenah med nepremazanim in premazanim steklom med prvotno preiskavo je bilo ugotovljeno, da je znašala približno 20 %. Vendar je od takrat svetovna industrija sončnih plošč začela prehajati z nepremazanega stekla na premazano steklo, saj je slednji izdelek učinkovitejši. Danes je premazano steklo postalo standard, nepremazano steklo pa se uporablja večinoma za objekte v okolju z neugodnimi in ostrimi podnebnimi razmerami. Ta trend se kaže tudi v gibanju izvoza vzorčenih proizvajalcev izvoznikov, ki so popolnoma prešli z nepremazanega solarnega stekla na premazano solarno steklo.
            
         
               (24)
            
            
               Iz primerjave med izvoznimi cenami v obdobju prvotne preiskave in obdobju ponovne preiskave za ugotavljanje absorpcije je razvidno, da so se izvozne cene skupine Flat Group za zadevni izdelek, ki se je izvažal v obdobju ponovne preiskave za ugotavljanje absorpcije, v poprečju znižale za 17,6 %, izvozne cene skupine Xinyi Group pa za 30,4 %. Torej je absorpcijo mogoče ugotoviti za obe skupini družb.
            
         
               (25)
            
            
               V skladu s členom 12(2) osnovne uredbe je bila uvoznikom, uporabnikom in izvoznikom dana možnost, da predložijo dokaze, ki bi lahko pokazali na znižanje izvoznih cen in nezadostno gibanje cen pri nadaljnji prodaji v Uniji po uvedbi ukrepov zaradi drugih razlogov, ki niso absorpcija protidampinške dajatve.
            
         
               (26)
            
            
               Eden od proizvajalcev izvoznikov je trdil (in po razkritju tudi ponovil), da znižanje izvoznih cen ni bila posledica absorpcije, temveč učinkovitih metod proizvodnje, ekonomije obsega in konkurenčnejšega okolja zadevnega izdelka. Zato so se znižali tako stroški proizvodnje kot tudi izvozne cene.
            
         
               (27)
            
            
               Komisija je to trditev zavrnila. Ta trditev se nanaša na stroške proizvodnje in jo je mogoče upoštevati samo v smislu ponovne preiskave normalne vrednosti. Vendar se v skladu s členom 12(5) osnovne uredbe domnevne spremembe normalne vrednosti upoštevajo samo v primeru, če so dane Komisiji na razpolago vse informacije o popravljenih normalnih vrednostih. V tem primeru ni bilo tako, saj nobena vzorčena skupina družb ni zahtevala ponovne preiskave normalnih vrednosti, kot je določeno v členu 12(5) osnovne uredbe in navedeno v točki 5.1.1.(a) obvestila o ponovnem začetku. Stroški proizvodnje v obdobju ponovne preiskave za ugotavljanje absorpcije torej niso bili preverjeni, obseg preiskave pa je še naprej omejen na preiskavo izvoznih cen. Kakršna koli zahteva glede domnevnih sprememb stroškov proizvodnje in/ali normalne vrednosti se lahko v skladu s členom 11(3) osnovne uredbe obravnava le v okviru vmesnega pregleda.
            
         
               (28)
            
            
               Po razkritju je eden od proizvajalcev izvoznikov trdil, da se njegove izvozne cene niso znižale oziroma da se niso znižale v tolikšnem obsegu kot izvozne cene vzorčenih družb. Poleg tega je trdil, da očitno znižanje izvoznih cen obeh vzorčenih kitajskih izvoznikov ter ponovni izračun njunih stopenj dampinga in škode ne moreta biti podlaga za ponovno oceno njegove nove individualne protidampinške dajatve. Zato je zahteval individualno preiskavo v skladu s členoma 12(2) in 17(3) osnovne uredbe.
            
         
               (29)
            
            
               Komisija je to trditev zavrnila. Ta proizvajalec izvoznik ni sodeloval v tej preiskavi in ni predložil potrebnih informacij v rokih iz obvestila o ponovnem začetku. V skladu s členom 12(4) osnovne uredbe se ponovna preiskava opravi kar najhitreje in se običajno zaključi v šestih mesecih od dne začetka ponovne preiskave. Vsekakor se take ponovne preiskave v vsakem primeru zaključijo v devetih mesecih od začetka ponovne preiskave. Individualna preiskava, ki bi se zahtevala pozneje v postopku po razkritju, bi torej preprečevala pravočasen zaključek preiskave.
            
         
               (30)
            
            
               Eden od uvoznikov/uporabnikov je trdil, da industrija solarnega stekla v EU nima dovolj zalog solarnega stekla, zlasti visokokakovostnega, da bi zadostila povpraševanju industrije solarnih modulov v EU, zato je nasprotoval uvedbi dodatnih ukrepov. Poleg tega je trdil, da bi dodatni protidampinški ukrepi privedli do tega, da bi se proizvodnja solarnih modulov preselila zunaj EU.
            
         
               (31)
            
            
               Komisija je obe trditvi zavrnila. Prvič, ti trditvi bi spadali pod preskus interesa Unije, ki se pri ponovni preiskavi za ugotavljanje absorpcije ne analizira. Drugič, uporabnik je v svojem izpolnjenem vprašalniku navedel, da je lahko v obdobju ponovne preiskave za ugotavljanje absorpcije 100 % svojih zalog solarnega stekla pridobil od proizvajalcev solarnega stekla v EU in tretjih državah. Ta trditev torej ni bila zadostno utemeljena. Enako velja za trditev, da bi bili proizvajalci solarnih modulov v EU zaradi uvedbe dodatnih ukrepov prisiljeni proizvodnjo preusmeriti zunaj EU. Ta scenarij se ne zdi verjeten. Kot je bilo ugotovljeno v prvotni preiskavi, je delež solarnega stekla pri stroških proizvodnje solarnega modula omejen, tj. 6–8 %. Zato bo imelo povečanje ukrepov le omejen vpliv na skupne stroške solarnih modulov, in sicer v obsegu 2–3 %.
            
         2.   Damping
   
   
               (32)
            
            
               Po ugotovitvi absorpcije za obe skupini družb so bile izračunane stopnje dampinga.
            
         2.1   Izvozne cene
   
   
               (33)
            
            
               Vzorčeni proizvajalci izvozniki so celotno prodajo opravili z nepovezanimi strankami v Uniji. Izvozne cene so tako temeljile na cenah, ki so se dejansko plačevale ali se plačujejo za zadevni izdelek v skladu s členom 2(8) osnovne uredbe.
            
         2.2   Primerjava
   
   
               (34)
            
            
               Komisija je normalno vrednost, kot je bila določena v prvotni preiskavi, in izvozno ceno primerjala na podlagi franko tovarna. Za določitev stopenj dampinga so bile posamezne cene franko tovarna vzorčenih izvoznikov primerjane z domačimi prodajnimi cenami proizvajalca iz primerljive države ali s konstruirano normalno vrednostjo, kjer je to ustrezno.
            
         
               (35)
            
            
               Da bi se zagotovila poštena primerjava med normalno vrednostjo in izvozno ceno, so se v skladu s členom 2(10) osnovne uredbe v obliki prilagoditev ustrezno upoštevale razlike, ki vplivajo na cene in primerljivost cen.
            
         
               (36)
            
            
               Na podlagi tega so se v vseh primerih, kadar je bil dokazan vpliv na primerljivost cen, izvedle prilagoditve za prevozne stroške, stroške čezmorskega prevoza, zavarovalne stroške, manipulativne stroške, stroške natovarjanja, tozadevne stroške, izvozne dajatve in provizije.
            
         2.3   Stopnja dampinga
   
   
               (37)
            
            
               V skladu s členom 2(11) in (12) osnovne uredbe so bile stopnje dampinga za vzorčene proizvajalce izvoznike določene na podlagi primerjave tehtane povprečne konstruirane normalne vrednosti vsake vrste podobnega izdelka, določene za Turčijo v obdobju prvotne preiskave, s tehtano povprečno izvozno ceno ustrezne vrste zadevnega izdelka vsake družbe v obdobju ponovne preiskave za ugotavljanje absorpcije, izraženo kot odstotek cene CIF meja Unije brez plačane dajatve.
            
         
               (38)
            
            
               Tako se je stopnja dampinga za skupino Xinyi Group povišala z 83,1 % v obdobju prvotne preiskave na 122,2 % v obdobju ponovne preiskave za ugotavljanje absorpcije, za skupino Flat Group pa z 90,1 % na 122,4 %.
            
         3.   Stopnja odprave škode
   
   
               (39)
            
            
               V skladu s pravilom nižje dajatve iz člena 9(4) osnovne uredbe in ker so prvotni ukrepi temeljili na stopnji odprave škode, so bile stopnje škode ponovno izračunane.
            
         
               (40)
            
            
               Stopnja odprave škode je bila določena na podlagi primerjave med tehtano povprečno uvozno ceno vzorčenih sodelujočih proizvajalcev izvoznikov v obdobju ponovne preiskave za ugotavljanje absorpcije in tehtano povprečno neškodljivo ceno podobnega izdelka, ki so ga vzorčeni proizvajalci Unije v obdobju prvotne preiskave prodajali na trgu Unije. Kakršna koli razlika, ki izhaja iz te primerjave, je bila nato izražena kot odstotek tehtane povprečne uvozne vrednosti CIF.
            
         
               (41)
            
            
               Po razkritju je eden od proizvajalcev izvoznikov podvomil v natančnost metode, ki jo je uporabila Komisija. Kot dokaz je trdil, da bi se stopnja odprave škode povišala tudi, če bi izvozne cene v obdobju ponovne preiskave za ugotavljanje absorpcije ostale enake v primerjavi s cenami v obdobju prvotne preiskave.
            
         
               (42)
            
            
               Komisija je to trditev zavrnila. Proizvajalec izvoznik je potrdil, da so se njegove izvozne cene v obdobju ponovne preiskave za ugotavljanje absorpcije znižale. Torej je bilo mogoče ugotoviti absorpcijo, zaradi česar je bilo treba ponovno izračunati stopnje dampinga in škode.
            
         
               (43)
            
            
               Na podlagi navedenega se je stopnja škode za skupino Xinyi Group povišala z 39,3 % na 107,00 %, za skupino Flat Group pa z 42,1 % na 112,5 %.
            
         D.   SKLEP
   
   
               (44)
            
            
               Na podlagi navedenih dejstev in premislekov je Komisija sklenila, da so vzorčeni proizvajalci izvozniki absorbirali veljavno protidampinško dajatev. Zato bi bilo treba protidampinške ukrepe, uvedene na uvoz solarnega stekla s poreklom iz LRK, spremeniti v skladu s členom 12(3) osnovne uredbe.
            
         
      Nova raven ukrepa
   
   
               (45)
            
            
               Komisija je v skladu s pravilom nižje dajatve iz člena 9(4) osnovne uredbe najprej primerjala stopnje škode in stopnje dampinga. Višino dajatev bi bilo treba določiti na ravni škode. Vendar v skladu z zadnjim stavkom člena 12(3) osnovne uredbe znesek nove protidampinške dajatve, ki bo uvedena, ne sme preseči dvakratnega zneska prvotno uvedene dajatve.
            
         
               (46)
            
            
               Ker ta preiskava ne vpliva na protisubvencijsko preiskavo, je treba za določitev nove protidampinške dajatve odšteti izravnalno dajatev.
            
         
               (47)
            
            
               Zato nova protidampinška dajatev za skupino Flat Group znaša 71,4 % (tj. dvakratna trenutno veljavna stopnja škode v višini 42,1 %, zmanjšana za izravnalno dajatev v višini 12,8 %), za skupino Xinyi Group pa 75,4 % (tj. dvakratna trenutno veljavna stopnja škode v višini 39,3 %, zmanjšana za izravnalno dajatev v višini 3,2 %).
            
         
               (48)
            
            
               Ob upoštevanju visoke stopnje sodelovanja kitajskih proizvajalcev izvoznikov je bila dajatev, ki velja za „vse druge družbe“, določena na ravni najvišje dajatve, ki bo uvedena za vzorčene družbe ali družbe, ki sodelujejo v preiskavi. Dajatev, ki velja za „vse druge družbe“, se bo uporabljala za družbe, ki v preiskavi niso sodelovale, z izjemo družb, ki so sodelovale v prvotni preiskavi in za katere se uporablja njihova individualna dajatev. Njihova nova protidampinška dajatev je določena na dvakratno vrednost njihove trenutno veljavne stopnje škode, od katere je bila odšteta veljavna izravnalna dajatev.
            
         
               (49)
            
            
               Za sodelujoče in nevzorčene družbe iz spodnje preglednice so bile stopnje dampinga in škode izračunane kot tehtano povprečje vzorčenih družb. Za določitev nove protidampinške dajatve je bila za mejno vrednost, od katere je bila odšteta veljavna izravnalna dajatev, določena dvakratna vrednost trenutno veljavne stopnje škode.
            
         
               (50)
            
            
               En nesodelujoči proizvajalec izvoznik, ki je sodeloval v prvotni preiskavi, je trdil, da ni zadostne pravne podlage za povečanje njegove obstoječe protidampinške dajatve oziroma za uvedbo tako znatnega povečanja protidampinških dajatev, kot ga predlaga Komisija.
            
         
               (51)
            
            
               Komisija je to trditev zavrnila. Pravna podlaga za spremembo veljavnih ukrepov je člen 12(3) osnovne uredbe, v skladu s katerim znesek protidampinške dajatve ne sme preseči dvakratnega zneska prvotno uvedene dajatve. Ta proizvajalec ni sodeloval v tej preiskavi in zato bi se zanj običajno morala uporabljati stopnja preostale dajatve. Vendar je v skladu s členom 12(3) osnovne uredbe, kot je navedeno v uvodni izjavi (48), njegova nova protidampinška dajatev določena na dvakratno vrednost njegove trenutno veljavne stopnje škode, od katere je bila odšteta veljavna izravnalna dajatev.
            
         
               (52)
            
            
               Spremenjena stopnja protidampinške dajatve, ki se uporablja za neto ceno franko meja Unije pred plačilom dajatev, je:
               
                           Družba
                        
                        
                           Nova stopnja dampinga
                        
                        
                           Nova stopnja škode
                        
                        
                           Mejna vrednost v skladu s členom 12(3) (glej uvodno izjavo (45))
                        
                        
                           Izravnalna dajatev
                           (nespremenjena)
                        
                        
                           Spremenjena dokončna protidampinška dajatev
                        
                     
                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
                        
                        
                           122,4 %
                        
                        
                           112,5 %
                        
                        
                           84,2 %
                        
                        
                           12,8 %
                        
                        
                           71,4 %
                        
                     
                           Xinyi PV Products (Anhui) Holdings Ltd
                        
                        
                           122,2 %
                        
                        
                           107,0 %
                        
                        
                           78,6 %
                        
                        
                           3,2 %
                        
                        
                           75,4 %
                        
                     
                           Zhejiang Hehe Photovoltaic Glass Technology Co., Ltd
                        
                        
                           122,4 %
                        
                        
                           112,5 %
                        
                        
                           52,4 %
                        
                        
                           17,1 %
                        
                        
                           35,3 %
                        
                     
                           Henan Yuhua New Material Co., Ltd
                        
                        
                           122,4 %
                        
                        
                           112,5 %
                        
                        
                           34,2 %
                        
                        
                           16,7 %
                        
                        
                           17,5 %
                        
                     
                           Wuxi Haida Safety Glass Co., Ltd
                        
                        
                           122,4 %
                        
                        
                           112,0 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Avic Sanxin Sol-Glass Co. Ltd in Avic (Hainan) Special Glass Material Co., Ltd
                        
                        
                           122,4 %
                        
                        
                           112,5 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Dongguan CSG Solar Glass Co., Ltd
                        
                        
                           122,4 %
                        
                        
                           112,0 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Novatech Glass Co., Ltd
                        
                        
                           122,4 %
                        
                        
                           112,5 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Pilkington Solar Taicang, Limited
                        
                        
                           122,4 %
                        
                        
                           112,0 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Henan Ancai Hi-Tech Co., Ltd
                        
                        
                           122,4 %
                        
                        
                           112,5 %
                        
                        
                           73 %
                        
                        
                           17,1 %
                        
                        
                           55,9 %
                        
                     
                           Henan Succeed Photovoltaic Materials Corporation
                        
                        
                           122,4 %
                        
                        
                           112,5 %
                        
                        
                           73 %
                        
                        
                           17,1 %
                        
                        
                           55,9 %
                        
                     
                           Zibo Jinxing Glass Co., Ltd
                        
                        
                           122,4 %
                        
                        
                           112,5 %
                        
                        
                           73 %
                        
                        
                           17,1 %
                        
                        
                           55,9 %
                        
                     
                           Vse druge družbe
                        
                        
                           122,4 %
                        
                        
                           112,5 %
                        
                        
                           84,2 %
                        
                        
                           17,1 %
                        
                        
                           67,1 %
                        
                     
         
               (53)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 15(1) Uredbe (ES) št. 1225/2009 –
            
         SPREJELA NASLEDNJO UREDBO:
   Člen 1
   Člen 1(2) Izvedbene uredbe (EU) št. 470/2014, kakor je bila spremenjena z Izvedbeno uredbo (EU) 2015/588, se nadomesti z naslednjim:
   
      „2.   Stopnja dokončne protidampinške dajatve, ki se uporablja za neto ceno franko meja Unije pred plačilom dajatev za izdelke iz odstavka 1, ki jih proizvajajo spodnje družbe, je:
      
                  Družba
               
               
                  Dokončna protidampinška dajatev
               
               
                  Dodatna oznaka TARIC
               
            
                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
               
               
                  71,4 %
               
               
                  B945
               
            
                  Xinyi PV Products (Anhui) Holdings Ltd
               
               
                  75,4 %
               
               
                  B943
               
            
                  Zhejiang Hehe Photovoltaic Glass Technology Co., Ltd
               
               
                  35,3 %
               
               
                  B944
               
            
                  Henan Yuhua New Material Co., Ltd
               
               
                  17,5 %
               
               
                  B946
               
            
                  Henan Ancai Hi-Tech Co., Ltd
               
               
                  55,9 %
               
               
                  B947
               
            
                  Henan Succeed Photovoltaic Materials Corporation
               
               
                  55,9 %
               
               
                  B948
               
            
                   
               
               
                   
               
               
                   
               
            
                  Avic Sanxin Sol-Glass Co. Ltd in Avic (Hainan) Special Glass Material Co., Ltd
               
               
                  60,6 %
               
               
                  B949
               
            
                  Wuxi Haida Safety Glass Co., Ltd
               
               
                  60,6 %
               
               
                  B950
               
            
                  Dongguan CSG Solar Glass Co., Ltd
               
               
                  60,6 %
               
               
                  B951
               
            
                  Pilkington Solar Taicang, Limited
               
               
                  60,6 %
               
               
                  B952
               
            
                  Zibo Jinxing Glass Co., Ltd
               
               
                  55,9 %
               
               
                  B953
               
            
                  Novatech Glass Co., Ltd
               
               
                  60,6 %
               
               
                  B954
               
            
                  Vse druge družbe
               
               
                  67,1 %
               
               
                  B999“
               
            
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v državah članicah v skladu s Pogodbama.
      V Bruslju, 13. avgusta 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  Izvedbena uredba Komisije (EU) št. 470/2014 z dne 13. maja 2014 o uvedbi dokončne protidampinške dajatve in o dokončnem pobiranju začasne dajatve, uvedene na uvoz solarnega stekla s poreklom iz Ljudske republike Kitajske (UL L 142, 14.5.2014, str. 1).
   
      (3)  Izvedbena uredba Komisije (EU) 2015/588 z dne 14. aprila 2015 o spremembi Izvedbene uredbe (EU) št. 470/2014 o uvedbi dokončne protidampinške dajatve in o dokončnem pobiranju začasne dajatve, uvedene na uvoz solarnega stekla s poreklom iz Ljudske republike Kitajske (UL L 98, 15.4.2015, str. 6).
   
      (4)  Izvedbena uredba Komisije (EU) št. 471/2014 z dne 13. maja 2014 o uvedbi dokončnih izravnalnih dajatev na uvoz solarnega stekla s poreklom iz Ljudske republike Kitajske (UL L 142, 14.5.2014, str. 23).
   
      (5)  UL C 457, 19.12.2014, str. 9.